CELEX: C2006/178/61
Language: da
Date: 2006-07-29 00:00:00
Title: Sag T-141/06: Sag anlagt den  18. maj 2006  — Glaverbel mod KHIM (motiv anbragt på varernes overflade)

29.7.2006   
            
            
               DA
            
            
               Den Europæiske Unions Tidende
            
            
               C 178/33
            
         Sag anlagt den 18. maj 2006 — Glaverbel mod KHIM (motiv anbragt på varernes overflade)
   (Sag T-141/06)
   (2006/C 178/61)
   Stævningen er affattet på engelsk
   Parter
   
      Sagsøger: Glaverbel SA (Bruxelles, Belgien) (ved lawyers S. Möbus og T. Koerl)
   
      Sagsøgt: Kontoret for Harmonisering i det Indre Marked (Varemærker og Design)
   Sagsøgerens påstande
   
               —
            
            
               Afgørelse truffet den 1. marts af Fjerde Appelkammer ved Kontoret for Harmonisering i det Indre Marked (Varemærker og Design) (sag R 0986/2004-4) annulleres, for så vidt som afgørelsen vedrører de omhandlede varer.
            
         
               —
            
            
               Det fastslås, at de fremlagte beviser for brug i tilstrækkelig grad godtgjorde, at der var opnået fornødent særpræg i forhold til de omhandlede varer i overensstemmelse med artikel 7, stk. 3, i forordning nr. 40/94, og at EF-varemærkeansøgning nr. 003183068 har fået fornødent særpræg i overensstemmelse med artikel 7, stk. 3, i forordning nr. 40/94.
            
         
               —
            
            
               EF-varemærkeansøgning nr. 003183068 hjemvises til Kontoret for Harmonisering i det Indre Marked (Varemærker og Design) med henblik på registrering og offentliggørelse.
            
         
               —
            
            
               Harmoniseringskontoret tilpligtes at betale sagens omkostninger.
            
         Søgsmålsgrunde og væsentligste argumenter
   
      Det EF-varemærke, der søges registreret: Et figurmærke, der består af et motiv anbragt på varernes overflade, for varer i klasse 19 og 21 (glas i rå eller halvforarbejdet tilstand, mønstret glas, glasplader mv.) (EF-varemærkeansøgning nr. 3183068)
   
      Undersøgerens afgørelse: Afslag på EF-varemærkeansøgningen for alle varer
   
      Appelkammerets afgørelse: Afslag på klagen.
   
      Søgsmålsgrunde: Sagsøgeren har alene anfægtet appelkammerets afgørelse i forhold til visse varer i klasse 21. Sagsøgeren har i denne henseende gjort gældende, at der er sket tilsidesættelse af artikel 7, stk. 3, i forordning nr. 40/94.